హిమాచల్ ప్రదేశ్
రాష్ట్ర రాజధాని షిమ్లా. ధర్మశాల, కాంగ్ర, మండి, కుల్లు, చంబా, డల్‌హౌసీ మరియు మనాలీ ఇతర ముఖ్య పట్టణాలు. రాష్ట్రములో చాలామటుకు ప్రాంతము పర్వతమయము. ఉత్తరాన హిమాలయాలు, దక్షిణాన శివాలిక్ పర్వతశ్రేణులు ఉన్నాయి. శివాలిక్ శ్రేణి ఘగ్గర్ నది జన్మస్థలము. రాష్ట్రములోని ప్రధాన నదులు సట్లెజ్ (భాక్రానంగల్ డ్యాం ప్రాజెక్టు ఈ నది మీదే ఉన్నది) మరియు బియాస్ నది. సట్లెజ్ నది మీద కంద్రౌర్, బిలాస్‌పూర్ వద్ద నున్న బ్రిడ్జి ఆసియాలో కెళ్లా ఎత్తైన వంతెనలలో ఒకటి.కాంగ్రి, పహారీ, పంజాబీ, హిందీ మరియు మండియాలీ రాష్ట్రములో ప్రధానముగా మట్లాడే భాషలు. హిందూ మతము, బౌద్ధ మతము మరియు సిక్కు మతము రాష్ట్రములోని ప్రధాన మతములు. రాష్ట్రములోని పశ్చిమ భాగములోని ధర్మశాల, దలైలామా మరియు అనేక టిబెట్ శరణార్ధులకు ఆవాసము.
పాలంపూర్
పాలంపూర్ రోడ్డు ద్వారా రాష్ట్రంలో ఉన్న అన్ని ప్రధాన నగరాలు మరియు పట్టణాలకి అనుసంధానించబడి ఉంది. హిమాచల్ రోడ్డు రవాణా సంస్థ (HRTC) ఢిల్లీ మరియు చండీఘర్ వంటి ప్రధాన నగరాల నుండి ఏసీ, డీలక్స్ మరియు సెమీ డీలక్స్ బస్సులను నడపటం ద్వారా ప్రయాణానికి ఉత్తమ మార్గంగా ఉంది. ప్రధాన నగరాల నుండి దూరం ఈ విధంగా ఉంది, ఢిల్లీ (530KM), చండీగర్ (240KM), సిమ్లా (259KM), మనాలి (205KM), ధర్మశాల (35KM) మొదలైనవి. HRTC వెబ్సైటు నుండి టికెట్లను ఆన్లైన్ లో బుక్ చేసుకోవచ్చును.